කඩවත ප්‍රදේශයේ නිවෙසක් පිටුපස සඟවා තිබී සොයා ගත් රත්රන් ගුලි සහ පටි පිටකොටුවේ කෝටිපති ව්‍යාපාරිකයකුට අයත් ගොඩනැගිල්ලක මීට වසර 30 – 40 කට පෙර සඟවා තැබූ ඒවා බව පරීක්‍ෂණවලින් අනාවරණය වී තිබේ.සිද්ධිය සම්බන්ධව අත්අඩංගුවට ගත් සැකකරු ඇතුළු පිරිසක් එම ගොඩනැගිල්ල සුද්ද පවිත්‍ර කිරීම සිදු කර තිබේ.එහිදී බිම කැඩී තිබූ ස්ථානයක කොන්ක්‍රීට් කෑලි ඉවත් කරද්දී සැකකරුට මේ රත්තරන් පසුම්බිය සොයා ගැනීමට හැකි වී ඇති බව ඔහු පාපොච්චාරණය කර තිබේ.මේ ගොඩනැගිල්ල දැනට හිමි ව්‍යාපාරිකයා හෝ ඊට පෙර හිමිව තිබූ ව්‍යාපාරිකයා මේ පිළිබඳව කිසිවක් නොදනියි.මීට වසර 30 – 40කට පෙර එම ගොඩනැගිල්ල හිමිව තිබී ඇත්තේ එක් ව්‍යාපාරිකයකුගේ සීයා කෙනකුට ය.